PLAASMOORDE NEEM WEEREENS TOE - AfriForum
Die burgerregteorganisasie AfriForum het sy jongste statistieke rakende plaasaanvalle vandag bekendgestel. Sedert April verlede jaar was daar 395 plaasaanvalle landwyd.
Hoewel daar 'n afname was in die aantal plaasaanvalle in die 2020/2021 finansiële jaar in vergelyking met die vorige finansiële jaar, was daar 'n toename in plaasmoorde. Daar is die afgelope jaar 59 mense op plase in Suid-Afrika vermoor, in vergelyking met 41 in die vorige jaar.
Die aanvalle bly ook steeds 'n groot bron van kommer weens die uitermatige geweld wat gereeld met dié misdade gepaard gaan. In 22% van die aanvalle is slagoffers wreed gemartel deur hulle met strykysters te brand, dood te slaan of dood te skop, of herhaaldelik met 'n skerp voorwerp te steek.